stanford-oval/wikipedia huggingface dataset:
יהושע מגנס
חיבוריו

תורת העולה - ביאור לסימני ליל הסדר בספר "עולת ראיה" של הרב קוק, תשס"ו. מהדורה שנייה מורחבת יצאה בתשע"ח.
תורת ישעי - ביאור לסדר העבודה "אמיץ כח" על סדר עבודת הכהן הגדול ביום הכיפורים, תשס"ט
ביאור תורת המערכה ל"מערכה הגדולה" על הלכות שבת מאת רבי עקיבא איגר, תשע"א
תורת שבת הארץ - ביאור על המבוא לספר שבת הארץ של הרב קוק העוסק בהלכות שמיטה ובפרט בביסוס היתר המכירה, תשע"ד
וכונן מקדשך - על ענייני ימי בין המצרים. מכון מים חיים, תשע"ז
ימי שמונה - שיחות על חג החנוכה. מכון מים חיים, תשע"ח
בשוב ד' ציון - שיחות על מועדי אייר. מכון מים חיים, תשע"ח
מבקשי פניך - שיחות על הימים הנוראים. מכון מים חיים, תשפ"א.
התפילה המתמדת - על התפילה, על "ענייני תפילה" בהקדמה לעולת ראיה. מכון מים חיים, תשע"ט
דרך אמונה בחרתי - חשיבותה, דרך לימודה ובניין האמונה, סביב דברי הראי"ה קוק ב"מעט צרי". מכון מים חיים, תשפ"א
הערות שוליים

↑  ראו 'בשמן רענן', לעילוי נשמת הרב רענן, ח"א עמ' קכו-קכט וח"ב עמ' תנד-תנט, דברי תורה, סיפורים וזיכרונות של הרב מגנס
↑  כיום דיקנית הסטודנטיות במכללה ירושלים
| --- | --- |
בקרת זהויות :  NLI: 987007309298005171  ISNI: 0000 0004 0273 4876  LCCN: no2006129153  VIAF: 298375162   WorldCat (עם VIAF): 298375162 
הרב מגנס בהכנסת ספר תורה
הרב מגנס בהכנסת ספר תורה בישיבת מרכז הרב עם הרב יעקב אריאל. ביניהם מאחור: הרב יגאל לרר
הרב מגנס עם הרב חיים שטיינר והרב יעקב אריאל בהקפות שניות בישיבה
הרב מגנס עם הרב יהושע רוזן והרב מרדכי גרינברג
מיכל אלברשטין

| --- | --- |

 לידה:  9 בינואר 1969 (בת 56) תל אביב, ישראל
 ענף מדעי:  משפטים
 עיסוק:  ישוב סכסוכים ומחשבה ביקורתית על המשפט
 מקום לימודים:  תואר ראשון במשפטים ופילוסופיה באוניברסיטת תל אביב  תואר שני ושלישי במשפטים באוניברסיטת הרווארד במסצ'וסטס  תזה בהשפעת הפרגמטיזם האמריקני על זרמים שונים בחשיבה המשפטית ועל הקמת התנועה ליישוב סכסוכים בדרכים חלופיות (ADR)
 מנחה לדוקטורט:  דאנקן קנדי 
 מוסדות:  אוניברסיטת בר-אילן
 פרסים והוקרה:  פרס פתאל 
 בן זוג:  נדב דוידוביץ'
 מספר צאצאים:  3 
 
מיכל אלברשטין (נולדה ב־9 בינואר 1969) היא פרופסור למשפטים ודיקנית הפקולטה למשפטים באוניברסיטת בר־אילן, מומחית ביישוב סכסוכים ומחשבה ביקורתית על המשפט. ניהלה מרכז מחקר בנושא Judicial Conflict Resolution הנתמך במענק ERC מטעם האיחוד האירופי.
ביוגרפיה

אלברשטין נולדה בתל אביב. למדה בתיכון הממלכתי-דתי צייטלין. לאחר שירותה בצה"ל סיימה תואר ראשון במשפטים ופילוסופיה באוניברסיטת תל אביב בהצטיינות, ותואר שני ושלישי במשפטים באוניברסיטת הרווארד. עבודת הדוקטור, שכתבה בהנחייתו של פרופ' דאנקן קנדי, עסקה בהשפעת הפרגמטיזם האמריקני על זרמים שונים בחשיבה המשפטית ועל הקמת התנועה ליישוב סכסוכים בדרכים חלופיות (ADR).
אלברשטין היא חברת סגל בפקולטה למשפטים באוניברסיטת בר־אילן משנת 2000 ופרופסור מן המניין משנת 2015. כיהנה כראשת התוכנית ניהול ויישוב סכסוכים ומשא ומתן ביחידה ללימודים בין-תחומיים באוניברסיטת בר־אילן (2011–2015), וכמנהלת האקדמית של מערך הקליניקות המשפטיות בפקולטה למשפטים (2019-2022), ובהן הקליניקה ליישוב סכסוכים שאותה הקימה בשנת 2002 והיא עומדת בראשה. היא חברה בסנט האוניברסיטה ובוועדה המרכזת, והייתה חברה בוועדת המינויים. בשנים 2015–2018 כיהנה כנציבה למניעת הטרדות מיניות באוניברסיטת בר־אילן, ובשנים 2018–2022 כממונה האקדמית של פרויקט "תקווה ישראלית" מטעם המועצה להשכלה גבוהה בשיתוף בית נשיא המדינה.
בשנים 2016–2020 הובילה מרכז מחקר בנושא Judicial Conflict Resolution, אשר נתמך במענק ERC מטעם האיחוד האירופי. המרכז, שהתמקד בבחינה השוואתית של תפקידי שופטים בעידן "המשפט הנמוג", זכה גם במענק הוכחת היתכנות ליישם מסקנות מדיניות ולפיתוח מערכת המלצות מבוססת למידת מכונה לקידום של יישוב סכסוכים ומניעתם.
אלברשטין הוזמנה ללמד בבתי ספר למשפטים רבים בעולם, ובהם פורדהאם וקרדוזו בניו יורק, שלוחת אוניברסיטת מונאש באיטליה, ואוניברסיטת היידלברג שבגרמניה. היא התארחה גם ב־European University Institute (EUI), ביוניברסיטי קולג' דבלין (UCD), באוניברסיטת דרקסל ועוד.
ספרים ומאמרים פרי עטה

אלברשטין חיברה מספר ספרים בהם:
"תורת הגישור" בהוצאת מאגנס ואוניברסיטת חיפה (2008) אשר עוסק בשורשים האינטלקטואלים של העיסוק ביישוב סכסוכים בתחום המשפט.
"צדק אלטרנטיבי" בהוצאת מודן (2015) עסק בעקרונות מארגנים משותפים לתנועות אלטרנטיביות שונות למשפט.
"Pragmatism and Law :From Philosophy to Dispute Resolution" (2002) אשר עוסק בשורשים האינטלקטואליים של תנועת ה־ADR בארצות הברית
ספר שהיא נמנתה עם עורכיו: "בסימן טראומה" בהוצאת הקיבוץ המאוחד (2016) אשר עוסק בטראומה קולקטיבית וזיכרון ובחברה הישראלית.
פרסים ומענקים > מענקי מחקר

מלגת אלון (2001–2004) למדענים מצטיינים.
מענק מהקרן הלאומית למדע (ISF) על מחקר בנושא "פרימת הפורמליזם: בחינה אמפירית של רטוריקה שיפוטית בפסיקת בית המשפט העליון".
מענק ERC‏ (2016–2021) מטעם המועצה האירופית למחקר, לבחינת תפקידים משתנים של שופטים בעידן המשפט הנמוג.
Fernard Braudel Fellow (2020) באוניברסיטה האירופית בפירנצה EUI.
מענק Proof of Concept (2022–2023) לפיתוח מערכת המלצות מבוססת למידת מכונה לקידום ישוב סכסוכים, מטעם ה־ERC.
פרסים ומענקים > פרסים

בשנת 2016 זכתה מטעם הרקטור בפרס אוניברסיטת בר־אילן לחוקרים בעלי הישגים יוצאי דופן
בשנת 2017 זכתה בפרס פתאל לחקר המשפט
משפחתה

אלברשטין מתגוררת בתל אביב. היא נשואה לפרופסור נדב דוידוביץ' ולהם שלושה ילדים.
הערות שוליים

↑  אלברשטין מיכל | הפקולטה למשפטים, באתר law.biu.ac.il
↑  JCR Collaboratory, jcrlab.com
↑  מיכל אלברשטין | מערך הקליניקות | אוניברסיטת בר-אילן, באתר law-clinics.biu.ac.il
↑  מענקי ERC לארבע חוקרות ישראליות, באתר הידען, ‏2022-02-14
↑  פרויקט ERC של פרופ' מיכל אלברשטיין ליישוב סכסוכים משפטיים - המרכז הישראלי לגישור ובוררות | Conflict Resolution Center, ‏2021-03-30
↑  מיכל אלברשטיין, תורת הגישור – הוצאת הספרים של אוניברסיטת חיפה
↑  צדק אלטרנטיבי - מיכל אלברשטיין, באתר www.e-vrit.co.il
↑  Pragmatism and Law: From Philosophy to Dispute Resolution, Routledge & CRC Press (באנגלית)
↑  בסימן טראומה : עיונים ישראליים בזהות, זיכרון וייצוג / עורכים: מיכל אלברשטין, נדב דוידוביץ', רקפת זלשיק | הספרייה הלאומית, באתר www.nli.org.il
↑  פרסים והוקרה לסגל האקדמי | אוניברסיטת בר-אילן, באתר www.biu.ac.il
| --- | --- |
בקרת זהויות :  NLI: 987007302911105171  VIAF: 73358592   WorldCat (עם VIAF): 73358592
אליזבת בראונריג

אליזבת בראונריג בכלא
אליזבת בראונריג (באנגלית: Elizabeth Brownrigg;‏ 1720 - 14 בספטמבר 1767) הייתה רוצחת אנגליה מהמאה ה-18. הקורבן שלה, מרי קליפורד, הייתה משרתת בביתה, אשר נפטרה מריבוי פציעות מצטברות. לאור עדויות וראיות רפואיות שהוצגו בבית המשפט, בראונריג נמצאה אשמה והוענשה בתליה בכפר טיבורן ב-14 בספטמבר 1767.
ראשית חייה: 1720–1765

אליזבת נולדה ב-1720 למשפחת פועלים. בראונריג נישאה לג'יימס בראונריג, שרברב מתלמד, בעודה נערה. היא ילדה שישה עשר ילדים, אך רובם נפטרו בינקות ורק שלושה שרדו. בשנת 1765, אליזבת, ג'יימס ובנם ג'ון עברו לגור ב-Flower de Luce Road ב־Feter Lane אשר בלונדון. ג'יימס הצליח בעבודתו כשרברב, ואליזבת הייתה מיילדת מכובדת. במסגרת עבודתה אליזבת בראונריג מונתה למפקחת על כמה ילדות ששימשו כמשרתות בבית החולים לונדון פונדלינג.
בית החולים פונדלינג: דיון מקצועי וחינוכי

מאז שתומס קוראם ייסד את המוסד בשנת 1739, היה ויכוח מתמיד על מטרותיו: האם הילדים מקבלים במוסד יותר מדי השכלה, או האם הם צריכים לקבל הכשרה מקצועית ולעבור התלמדות אשר תאפשר להם חיים יציבים כמשרתים.
לבסוף הוחלט על האפשרות השנייה ובשנת 1759 בית החולים החל להפנות ילדים בוגרים ומתבגרים להכשרה מקצועית כשוליות, זמן קצר לפני התרחשות האירועים הקשורים בבראונריג. עם זאת, היו מבוגרים, ביניהם אליזבת בראונריג, אשר ניצלו את הילדים כעבדים. לאחר אירועים אלו, בית החולים פונדלינג הנהיג אמצעי הגנה ופיקוח רחבים יותר על ההתלמדות וכמות המקרים המדווחים של התעללות במתלמדים ירדה במידה ניכרת.
התעללות במשרתים: 1765–1767

קיים מעט מאוד מידע ביוגרפי אשר יכול להסביר את התנהגותה של אליזבת בראונריג, אשר עד מהרה החלה לבצע התעללות פיזית קשה במשרתים. לעיתים הפשיטה אותם מבגדיהם, קשרה אותם לקורות עץ או צינורות, והצליפה בהם בכל מקרה שהפרו, ולו במידה מועטה, את הכללים שלה. מרי ג'ונס, אחד המקרים המוקדמים בהם הואשמה בארונינג, ברחה מביתה וחיפשה מקלט בבית החולים פונדלינג. לאחר בדיקה רפואית של מרי ג'ונס, המושלים של בית החולים דרשו מג'יימס בראונריג להשגיח על התנהגותה הפוגענית של אשתו, אך לא ביצעו פעולת אכיפה כלשהי.
למרות הנזיפה, בראונריג המשיכה והתעללה גם בשתי משרתות אחרות, מרי מיטשל ומרי קליפורד. כמו ג'ונס, גם מיטשל חיפשה מפלט בבית החולים כאשר ברחה בשל התנהגות פוגענית של המעסיקה שלה, אבל ג'ון בראונריג אילץ אותה לחזור ל-Flower de Luce Road. קליפורד הופקדה בידי בראונריג, למרות חששותיהם של המושלים לגבי התנהגותה הפוגענית של זו. כתוצאה מכך, בראונריג הענישה את קליפורד בדרכים שונות וקיצוניות: היא הושארה עירומה, נאלצה לישון על מחצלת בתוך חור פחם (אנ'), ואם פרצה את ארונות המזון כיוון שתזונתה הוגבלה הוגבל ללחם ומים בלבד, הכתה אותה בראונריג שוב ושוב במשך כל שעות היום, בעודה כבולה לקורת גג במטבח.
ביוני 1767, הן מיטשל והן קליפורד סבלו מזיהום בפצעיהן הבלתי מטופלים, אשר לא יכלו להחלים בשל התקיפות החוזרות ונשנות של בראונריג. שכניו של בראונגריג החלו לחשוד וביקשו מבית החולים לבצע חקירה בביתו של בראונריג. כתוצאה מכך, בראונריג מסר לידיו את מרי מיטשל, מפקח בית החולים הפונדלינג גרונדי דרש לדעת היכן קליפורד, ועצר את ג'יימס בראונריג, אם כי אשתו אליזבת ובנו ג'ון נמלטו.
זעם ציבורי על משפחת בראונגריג עזר להביא ללכידה מהירה של הנמלטים. בוונדסוורת', סוחר זיהה את הנמלטים, ובאוגוסט 1767 העמדו כל שלושת בני משפחת בראונריג לדין בבית המשפט אולד ביילי.
משפט והוצאה להורג: אוגוסט-ספטמבר 1767

לאחר שמרי קליפורד נפטרה מפצעיה, הואשמה אליזבת בראונריג ברציחתה. במשפט העידה מרי מיטשל נגד מעסיקה לשעבר, וכך העידו גם המפקח גרונדי ואחד השוליות של ג'יימס בראונריג. ראיות רפואיות ותוצאות נתיחת הגופה הצביעו על כך שתקיפותיה החוזרות ונשנות של בראונריג וטיפול רשלני בפציעותיה של קליפורד תרמו למותה של הילדה בת הארבע עשרה. אליזבת בראונריג נידונה למוות בתליה באתר ההוצאה להורג שבטיבורן וגופתה תבותר בפומבי. ג'ון וג'יימס זוכו שניהם, אך נעצרו מיידית במסגרת כתב אישום נפרד בגין התעללות במרי מיטשל. שני הגברים נמצאו אשמים וכל אחד מהם נידון לשישה חודשי מאסר. בזמן שהמתינה להוצאה להורג, אליזבת הביעה חרטה והתפללה לישועה. המונים גינו אותה בדרך להוצאתה להורג, ירקו וצעקו לעברה.
גם כעבור שישים שנה, כתב העת בנושאי פשע לוח השנה של ניוגייט (אנ') עדיין עסק בהשפעת פשעיה של אליזבת בראונריג על אנגליה הגיאורגית והוויקטוריאנית.
ראו גם

אלימות בתוך המשפחה
אלימות פיזית
התעללות בילדים
סאדיזם
ענישה גופנית
הערות שוליים

↑  "1767: Elizabeth Brownrigg". ExecutedToday. 14 בספטמבר 2012. נבדק ב-19 בנובמבר 2015. {{cite web}}:  (עזרה)
↑  "Elizabeth Brownrigg, James Brownrigg, John".
↑  "Elizabeth Brownrigg". www.capitalpunishmentuk.org. נבדק ב-2023-09-18.
↑  "1767: Elizabeth Brownrigg". ExecutedToday. 14 בספטמבר 2012. נבדק ב-19 בנובמבר 2015. {{cite web}}:  (עזרה)
| --- | --- |
בקרת זהויות :  GND: 142987646  ISNI: 0000 0001 0797 0884  LCCN: nr00001073  VIAF: 12143599   WorldCat (עם VIAF): 12143599 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליזבת בראונריג".
איור של אליזבת בראונריג מלקה את מרי קליפורד מלוח השנה של ניוגייט
דיוקן של אליזבת בראונריג
ערפד חנאן כותב יומן: כל הזמן

| --- | --- |

עטיפת הספר בעברית
 מידע כללי
 מאת:  טים קולינס
 איורים:  טים קולינס
 שפת המקור:  אנגלית
 תורגם לשפות:  עברית
 סוגה:  נוער פנטזיה רומנטיקה דרמה
 הוצאה
 תאריך הוצאה:  2011 (ישראל ועולמי)
 מספר עמודים:  219
 הוצאה בעברית
 הוצאה:  הוצאת "אגם"
 תרגום:  יומנו של ערפד חנאן: נסיך החשכה
 סדרה
 סדרת ספרים:  ערפד חנאן
 ספר קודם:  ערפד חנאן כותב יומן
 הספר הבא:  נער זאב: אבל זה כואב!
 קישורים חיצוניים
 הספרייה הלאומית:  34679865432
ערפד חנאן כותב יומן: כל הזמן (באנגלית: Diary of a wimpy vampire: Prince of Dorkness) הוא רומן לנוער שנכתב על ידי טים קולינס. זהו הרומן השני בסדרת ערפד חנאן. עלילת הספר כתובה דרך נקודת המבט של הדמות הראשית, נייג'ל מאלט, ערפד מתבגר בן 100 שנה שהצליח סוף סוף לרכוש את הכוחות הבסיסיים של כל ערפד, אבל במקביל, עליו להתמודד עם צרות חדשות בחיי היומיום שלו שהחיים מזמנים לו.
הדמויות העיקריות

נייג'ל מאלט - ערפד בן 100 שנה שמתחיל בתחילת הספר בתור הנער הכי פופולרי, אך לאחר שקלואי נפרדת ממנו, הוא הופך בהדרגה בחזרה לנער דחוי. בספר הזה, הוא מתאר את התמודדתו מול המשברים במשפחה שלו והמלחמה שלו נגד ג'ייסון על ליבה של קלואי
קלואי ספארו - מתחילה את הספר בתור החברה של נייג'ל, אך בהמשך הספר, היא חושקת בחיי נצח עד כדי כך שהיא נפרדת ממנו. בהמשך, היא נהפכת לחברה של ג'ייסון, ואף לאשת זאב
ג'ייסון בראון - היריב של נייג'ל, מתואר כפרא אדם דוחה ומגעיל. בהמשך הספר הוא נהיה בן זוגה של קלואי, מתגלה כאדם זאב, ואף מדביק את קלואי בליקנטרופיה
אבא ואמא של נייג'ל - ההורים של נייג'ל ומייביס, בספר הזה, הם מצרפים את ססיל ואיוונה למשפחה, אך מאוחר יותר מגרשים את איוונה
ססיל מאלט - ה"סבא" הרמאי והתככן של נייג'ל, מתאכזר אליו. עד שבסוף הספר, נייג'ל מגלה שהוא רימה אותם כל הזמן הזה, ומסכים לא להלשין על כך להורים שלו בתנאי סחיטה
איוונה מאלט - ה"דודה" הפלרטטנית של נייג'ל. מפלרטטת עם אבא שלו עד שאמא שלו מגרשת אותה
מייביס מאלט - אחותו המפונקת והקריזיונרית של נייג'ל. בסוף הספר, היא משנה את שמה לדייזי איזבלה
מר וילסון - המורה למתמטיקה של נייג'ל וג'ייסון. מתערב במריבות שלהם.
קבוצת הגותים - קבוצה הכוללת את: סיי, ברייאן וג'ון. במהלך הספר הם מקימים להקת מאטל, ואף משנים את תדמיתם ל"נוצרים ישרים"
משפחת בראון - המשפחה של ג'ייסון, נייג'ל עוקב אחריהם, עד שהוא מגלה שהם להקת אנשי זאב
איבוגאין

| --- | --- |

נוסחת המבנה של איבוגאין
 
 שם IUPAC
 (–)-12-Methoxyibogamine
 נתונים כימיים
 כתיב כימי:  C20H26N2O 
 מסה מולרית:  310.433 גרם למול
 נתונים פרמוקוקינטיים
 זמן מחצית חיים:  שעתיים
 בטיחות
 מעמד חוקי:  חומר מסוג I (ארצות הברית)
 מזהים
 מספר CAS:  83-74-9
 PubChem:  197060
 ChemSpider:  170667
 
איבוגאין הוא החומר הפעיל בצמח האיבוגה איבוגה (Tabernanthe iboga), ומשמש במערב לגמילה מסמים, טיפול בפוסט טראומה ונזק מוחי מהדף. במקסיקו ומדינות אחרות קיימות עשרות קליניקות טיפוליות, ברמה זו או אחרת, לטיפול בהתמכרות לסמים קשים, ובכמה שנים האחרונות כאופציה טיפולית מועדפת על ידי יוצאי צבא אמריקאים להפחתה משמעותית של הסימפטומים החמורים של הלם קרב עם או בלי נזק מוחי מהדף. האיבוגה הוא צמח קדוש במרכזה של תרבות ילידית BWITI בגבון ומדינות אחרות במרכז מערב אפריקה כבר מאות ואולי אלפי שנים. הצמח נחקר רבות ובספריה הרפואית הלאומית האמריקאית PUBMEDLINE רשומים מעל 600 תקצירים מדעיים המכסים את כל האספקטים של הצמח ושימוש בו. האיבוגה אינו סם הזיה קלאסי כמו פסילוסיבין או LSD כיוון שאינו מוביל לעיוותים ראייתים אלא משחרר זכרונות מודחקים בצורה ויזואלית כמו סרט של זכרונות ואירועים עצמיים ההולך אחורה בזמן. עקב כך טראומות נתפסות כפחות מאיימות וניתנות לניהול ריגשי מרוחק ואובייקטיבי יותר.האיבוגה או האיבוגאין לא הגיע במערב לבשלות רגולטורית מסיבות רבות - העיקרית היא חוסר עניין של חברות התרופות בטיפול חד פעמי בניגוד לנטיה שלהן למכור תרופות לשימוש כרוני כל החיים, אך גם חוסר יכולת כספית של הפעילים חברתיים/רפואיים שגילו את השימוש באיבוגאין לטיפול בהתמכרויות. 
האיבוגאין, החומר האלקלויד האקטיבי בצמח אינו ממכר ואינו גורם לאופוריה.
מחקרים וניסויים שנעשו הביאו להעלאת השערה שנטילה חד פעמית של הצמח יכולה לגרום להפסקה מוחלטת של תסמיני גמילה מסם אחר, ואף להפחית לזמן מסוים את התשוקה לסם (Craving) - היא ההתמכרות הנפשית. בהתאם לכך הוצע איבוגאין כתרופה יעילה כנגד התמכרות להרואין, קוקאין, מתאדון, אלכוהול וסמים נוספים המוגדרים כ"קשים", מהיותם גורמים לתסמיני גמילה קשים למשתמשים. כמו כן נמצאה יעילות מסוימת בהפחתת תלות בניקוטין/. 
איבוגאין נחשב כבעל פוטנציאל פסיכותרפי גבוה על פי הפסיכיאטר הבכיר CALADIO NARANJO שצוטט בספרו The healing journey: New Approches to Conssciousness
"I think that Ibogaine can facilitate an openness to impulse that leads to learning, so that the avenue of expression remains open thereafter. This may be understood as a corrective experience in that the patient has an opportunity to discover that what he feared to let out is not really threatening or unacceptable”
מסמכים שנחשפו בשנות השמונים בהתאם לחוק חופש המידע האמריקאי מראים כי ה-CIA בחן את ההשפעות של איבוגאין במהלך שנות החמישים.
השפעות שליליות

חווית האיבוגאין יכולה להימשך 24 שעות או יותר – והיא לא ידועה בתור חוויה נעימה. חלק מההשפעות המיידיות בשימוש באיבוגאין יכולות לכלול  כאב ראש, יובש בפה, בחילות, הקאות, בלבול, חוסר קוראדינציה, עליה בקצב לב. מומלץ לשכב בשעות הראשונות של השימוש בחומר.
ניתן לחלק את הטריפ לשלושה שלבים:
שלב 1: השלב האקוטי מתחיל 1 עד 3 שעות לאחר נטילת איבוגאין ויכול להימשך 4 עד 8 שעות. חוויה המתוארת כמצב של "חלום ער", או ריחוף. בעיקר חזותית של זכרונות העבר
שלב 2: שלב ההערכה מתחיל כ-4 עד 8 שעות לאחר נטילת איבוגאין ויכול להימשך 8 עד 20 שעות. ישנה ירידה בהעלאת זיכרונות. משתמשים מדווחים על תחושה רגשית נטראלית.
שלב 3: שלב מתחיל כ-12 עד 24 שעות לאחר נטילת האיבוגאין ויכול להימשך 24 עד 72 שעות או יותר. תשומת הלב עוברת בחזרה לסביבה החיצונית בשלב זה בעוד החוויה הפסיכואקטיבית הסובייקטיבית מתחילה לדעוך. יכולת התנועה הרגילה חוזרת ואנשים מדווחים לרוב על עוררות וערנות מוגברת.
עוד מדווח כי ימים ספורים לאחר השימוש, החוויה של ההתבוננות הפנימית נותנת נקודות מבט חדשות על החיים.
השפעות שליליות > סיכון לבבי

נמצא שאיבוגאין גורם להפרעות קצב הלב ולהארכת מרווח ה־QT אצל אנשים (מרווח זמן בין תחילת גל Q לסוף גל T במחזור החשמלי של הלב) מה שגורם להפרעות קצב לב הנמנע על ידי שילוב עם מגנזיום נוזלי. השימוש בו מלווה בסיכון לבבי דומה ל20 תרופות מאושרות (בעיקר פסיכיאטריות) על ידי מנהל המזון והסמים האמריקאי FDA (רשימה למטה). סיכון זה מופחת משמעותית על ידי בדיקות רפואיות מקדימות וסינון מועמדים/דות לטיפול על פי קריטריונים שפותחו על ידי רופאים לאורך השנים. הטיפול באיבוגאין מלווה בשימוש במגנזיום נוזלי כדי למנוע הפרעות לבביות.
השפעות שליליות > רעילות כתוצאה מאינטראקציה בין תרופתית

שימוש באיבוגאין במקביל לטיפול תרופתי (בעיקר ממשפחת האופיאטים ותרופות פסיכיאטריות המשפיעות על מטבוליזם באינזים CYP2D6) מעלה את הסיכון לבעיית קצב בעיקר בקרב אנשים בעלי רקע של מחלות לב. יש לזכור שהחל משנות ה-80 איבוגאין היה בשימוש בעיקר כטיפול להתמכרויות בקרב מכורים לסמים. בריאותם הכללית של מכורים לסמים, בהשוואה לכלל האוכלוסייה אינה טובה ולמרות זאת מספר מקרי המוות בקרב המכורים שטופלו באיבוגאין הוא קטן ביותר. על פי  Professor KEN ALPER מאוניברסיטת ניו יורק שחקר העניין ופרסם אף לא אחד מממקרי המוות נגרם באופן ישיר על ידי איבוגאין אלא נגרם ממצב גופני ירוד וממחלות נילוות של המכורים.
שימושים

טיפול בהתמכרות: התפתחות השימוש באיבוגאין בטיפול להתמכרות לסמים התרחשה מחוץ למרפאות קליניות קונבנציונליות. מחקרים תומכים בטענה שאיבוגאין מחליש את תסמיני הגמילה ומפחית את התשוקה לסמים, בעיקר בקרב מכורים להרואין, קוקאין, טבק, אלכוהול ובקרב מכורים לשילוב ביניהם.
נמצא שאיבוגאין מגביר את רמות הסרטונין בגרעין הקומבנס ולמעשה משמש כאנטגוניסט של רצפטורים מסוימים של סרוטונין, וזה שונה ממה שתרופות פסיכדליות אחרות עושות. זה גורם לכך שהוא לא רק מייצר חוויות פסיכדליות רטרו-ספקטיביות ייחודיות אלא גם יכול להחזיר איזון דרך יצירת קשרים חדשים של קולטנים בין הקולטנים עצמם ובין אזורים במוח במקרים של התמכרות לסמים וטראומות למיניהן. החומר איבוגאין כשלעצמו איננו ממכר.
שימושים > הרציונל לשימוש באיבוגאין לפוסט טראומה

מבוסס על מספר גורמים:
1. מנגנון פעולה: האיבוגאין הוכח כבעל השפעות תרופתיות מרובות, כולל פעילותו על מערכות נוירוטרנסמיטורים וקולטנים שונים במוח. הוצע כי איבוגאין עשוי לווסת מסלולים ספציפיים המעורבים בהכחדת פחד וגיבוש זיכרון, שהם תהליכים חיוניים להתפתחות ותחזוקה של תסמיני PTSD. 
2. פעילות סרוטונרגית: ידוע כי איבוגאין יוצר אינטראקציה עם מערכת הסרוטונין במוח. חוסר ויסות של סרוטונין נחשב למשחק תפקיד בפתופיזיולוגיה של PTSD  .על ידי DISREGULATION  של תפקוד הסרוטונין, איבוגאין עשוי לסייע בשיקום האיזון אצל האנשים הפגועים ולהקל על תסמיני PTSD
3. עיבוד רגשי: PTSD  מאופיין בחוויה חוזרת מתמשכת וחודרנית של אירועים טראומטיים. דווח כי איבוגאין משרה מצבים אינטרוספקטיביים ומקל על עיבוד רגשי, מה שעשוי לאפשר לאנשים להתעמת ולעבד את החוויות הטראומטיות שלהם במסגרת טיפולית.
4. נוירופלסטיות: מחקרים העלו כי לאיבוגאין עשויות להיות השפעות מעוררות נוירופלסטיות, כלומר היא עשויה להשפיע על יכולתו של המוח לארגן מחדש מסלולים עצביים ולהסתגל לחוויות וגירויים חדשים. זה עשוי להועיל לאנשים עם PTSD  מכיוון שהוא עשוי לקדם יצירת קשרים ורשתות חדשות כדי לסייע בפתרון תסמינים הקשורים לטראומה.
מחקר פורץ דרך של WILLIAM NOLAN מאוניברסיטת סטנפורד בקרב חיילים משוחררים מהכוחות המיוחדים שסבלו הלומי קרב אמריקאים (עם או בלי נזק מוחי TRAUMATIC BRAIN INJURY -TBI) שטופלו באיבוגאין בקליניקה במקסיקו פורסם בינואר 24 במגזין עמיתים מדעי המוביל בעולם NATURE MEDICINE שאיבוגאין הפחית בלמעלה מ-80% את התסמינים העיקריים של PTSD: דיכאון, חרדה ומחשבות אובדניות למשך 6 חודשים אחרי הטיפול.
היסטוריה

התכונות הפסיכואקטיביות של קליפת השורש של עץ האיבוגה (Tabernanthe iboga), שממנה מופק האיבוגאין, התגלו לראשונה על ידי שבטי הפיגמים של מרכז אפריקה, שהעבירו את הידע לשבט הבוויטי של גבון. מגלי ארצות צרפתים למדו על כך משבט הבוויטי.
האיבוגאין הגיע לאירופה בשנת 1899 על ידי הצרפתים. משנות ה-30 של המאה ה-20 האיבוגאין שווק כחומר צמחי ממריץ במינון נמוך תחת השם המסחרי Lambarène.
לאחר מלחמת העולם השנייה הסם זכה לפופולריות בקרב ספורטאים בגלל היותו חומר ממריץ גופני ונפשי. בשנת 1966 הופסק הייצור כאשר מכירת איבוגאין הפכה לבלתי חוקית בצרפת.
תרבות

באפריקה, האיבוגאין שימש כצמח פולחן דתי ושיבטי עיקרי מסורתי בטקסי התבגרות מנערות לבגרות, לשם חוויות רוחניות והבנה עצמית ובטיפולים עבור מספר אינדיקציות רפואיות ספציפיות. במינונים נמוכים האיבוגה בשימוש לערות במסעות ציד וכאפרודיזיאק. השפעתו התרבותית, הרפואית והפסיכו-אקטיבית הייתה חלק מתרבות ושיטות טיפול מקומיות לפני שהפך למוכר ברמה עולמית.
רגולציה וסטטוס חוקי

במספר מדינות האיבוגאין הוצא מחוץ לחוק אך במקסיקו, גרמניה, פורטוגל, קוסטה ריקה  ובמדינות מסוימות בדרום אמריקה, ישנן עשרות קליניקות שמספקות טיפולי איבוגאין תחת פיקוח רפואי ברמה זו או אחרת. בישראל איבוגאין נאסר להפצה בשנת 2015 תחת צו החירום ל12 חודש (אשר לא חודש) בדבר הפצת חומרים אסורים במסגרת המאבק בשימוש בחומרים מסוכנים.
רשימה של 20 תרופות מאושרות FDA עם הערה דומה לגבי הסיכון הלבבי כפי שקיים עם איבוגאין :prolonged QT interval
Methadone (Dolophine)
Azithromycin (Zithromax)
Hydrochlorothiazide (Microzide)
Citalopram (Celexa)
Ondansetron (Zofran)
Quinidine (Qualaquin)
Dolasetron (Anzemet)
Erythromycin (Ery-Tab)
Sotalol (Betapace)
Levofloxacin (Levaquin) 
Moxifloxacin (Avelox)
Haloperidol (Haldol) 
Fluconazole (Diflucan) 
Thioridazine (Mellaril) 
Donepezil (Aricept) 
Domperidone (Motilium) 
Droperidol (Inapsine) 
Pimozide (Orap)
Ziprasidone (Geodon)
Paliperidone (Invega)
לקריאה נוספת

Alper, K. R., Lotsof, H. S., & Kaplan, C. D. (2008). The ibogaine medical subculture. Journal of ethnopharmacology, 115(1),
Alper, K. R. (2001). Ibogaine: a review.
Brown, T. K. (2013). Ibogaine in the treatment of substance dependence. Current drug abuse reviews, 6(1), 3-16.
Litjens, R. P., & Brunt, T. M. (2016). How toxic is ibogaine?. Clinical Toxicology, 54(4), 297-302.
Mash, D. C., Kovera, C. A., Pablo, J., Tyndale, R. F., Ervin, F. D., Williams, I. C., ... & Mayor, M. (2000). Ibogaine: complex pharmacokinetics, concerns for safety, and preliminary efficacy measures. Annals of the New York Academy of Sciences, 914(1), 394-401.
Sheppard, S. G. (1994). A preliminary investigation of ibogaine: case reports and recommendations for further study. Journal of substance abuse treatment, 11(4), 379-385.
הערות שוליים

↑  איבוגאין (Ibogaine) סם הגמילה של עץ האיבוגה, באתר www.strainslist.co.il
| --- | --- |
בקרת זהויות :  NKC: ph804319